Hesperia avattiin
Hesperia avattiin viime sunnuntaina jälleen Helsingin yleisölle, joka nyt jälleen on tilaisuudessa viettää siellä hauskoja iltoja. Suviteatterilla esiintyy eräs irvikuvain piirtäjä, joka muutamilla rohkeilla piirteillä kuvaa isolle paperille kaikenlaisia "tyyppejä", eräs ranskalainen neiti, joka ampuu pilkkaan ja antaa papukaijainsa tehdä monta naurettavaa voimistelutemppua, lyödä kuperikeikkaa, riippua nokastaan, tehdä vaakasuoralla tangolla voltteja y. m. Muuan arapilaiseksi puettu herrasmies tekee erittäin taitavasti silmänkääntäjäin temppuja ja "käärmeihminen" punoo ruumiinsa jos kuinka moneen mutkaan. Sitä paitsi soittaa Uudenmaan pataljonan soittokunta; se on nyt sijoitettu lehtoon puiden taakse, ja kaikuu soitto sieltä paljoa pehmeämmältä kuin ennen.

[Lähde: Uusi Suometar 17.6.1890 sivu 3]

</div>

Anonyymi
Helsinki
Uusi Suometar
1890